
R E P U B L I K A  H R V A T S K A

R J E Š E N J E

Trgovački sud u Bjelovaru, OIB 07942269267, po stečajnoj sutkinji Sanjani Zorinc, povodom prijedloga Financijske agencije, OIB: 85821130368, RC ZAGREB, Zagreb, Ulica grada Vukovara 70, za otvaranje stečajnog postupka nad dužnikom JURICOM GRADEČAKOM, vl. obrta Proizvodnja i usluge, Kućan Marofa, Varaždinska 82, OIB 12737922322, 12. siječnja 2018.       
                                                        
r i j e š i o  j e

1. Nalaže se Jurici Gradečaku iz Kućan Marofa, Varaždinska 82, OIB: 12737922322, kao osobi ovlaštenoj za zastupanje dužnika po zakonu, da u roku od 8 dana plati predujam za namirenje troškova stečajnog postupka i to iznos od 1.000,00 kn u Fond za namirenje troškova postupka koji se vodi kod ovog suda IBAN: HR6123900011300000630 model HR00 51-298-17 i dodatni iznos predujma od 1.000,00 kn na račun ovoga suda IBAN: HR6123900011300000630 model HR05 540-298-17. Rok od 8 dana počinje teći istekom osmog dana od objave ovog rješenja na e-oglasnoj ploči ovog suda.

2. Ukoliko osoba ovlaštena za zastupanje dužnika po zakonu Jurica Gradečak ne uplati predujam u roku određenom u točki 1. izreke ovog rješenja, za daljnje postupanje u provedbi naplate bit će nadležna Financijska agencija.

3. Nalaže se Financijskoj agenciji da radi naplate iznosa predujma troškova iz točke 1. ovoga rješenja izvrši zapljenu novčanih sredstava osobe ovlaštene za zastupanje dužnika po zakonu Jurice Gradečaka iz Kućan Marofa, Varaždinaka 82, OIB: 12737922322, sa svih njegovih računa i oročenih novčanih sredstava u svim bankama, prema osobnom identifikacijskom broju stranke, bez njegove suglasnosti (prema odredbama zakona koji uređuju provedbu ovrhe na novčanim sredstvima), te novčana sredstva u iznosu od 1.000,00 kn prenese na račun Trgovačkog suda u Bjelovaru IBAN: HR6123900011300000630 model HR00 51-298-17, a novčana sredstva u iznosu od 1.000,00 kn prenese na račun ovoga suda IBAN: HR6123900011300000630 model HR05 540-298-17.

4. Ako Financijska agencija u roku od godine dana od dana primitka ovog rješenja ne provede ovrhu na novčanim sredstvima u skladu s odredbama zakona koji uređuje provedbu ovrhe na novčanim sredstvima u cjelokupnom iznosu iz točke 1. ovog rješenja, dostavit će rješenje nadležnoj ispostavi Područnog ureda Porezne uprave prema prebivalištu osobe ovlaštene za zastupanje dužnika po zakonu, radi prisilne naplate izrečene novčane kazne prema propisima o prisilnoj naplati poreza. 

Obrazloženje
       
Financijska agencija je, sukladno čl. 49. st. 2. Zakona o financijskom poslovanju i predstečjnoj nagodbi ("Narodne novine" br. 108/12, 144/12, 81/13 i 112/13, u daljnjem tekstu: ZFPPN) podnijela prijedlog za otvaranje stečajnog postupka nad dužnikom JURICOM Gradečakom, vl. obrta Proizvodnja i usluge iz Kućan Marofa, Varaždinska 20 jer je rješenjem Financijske agencije Regionalni centar Zagreb, Nagodbeno vijeće ZG 01 poslovni broj Klasa: UP-I/110/07/15-01/8398, Ur. broj: 04-06-15-8398-9 od 15. listopada 2015. godine odbačen prijedlog dužnika za otvaranje postupka predstečajne nagodbe nad dužnikom, a kod navedenog dužnika postoje razlozi za otvaranje stečajnog postupka i to stečajni razlog nesposobnosti za plaćanje što dokazuje priloženom potvrdom da dužnik ima evidentirane neizvršene osnove za plaćanje u razdoblju duljem od 60 dana. 

Priloženim dokazom predlagatelj je učinio vjerojatnim postojanje stečajnog razloga nesposobnosti za plaćanje pa je, sukladno čl. 49. st. 2. ZFPPN-a, ovlašten podnijeti prijedlog za otvaranje stečajnog postupka nad dužnikom.

Na ročište 19. prosinca 2017. godine nije pristupio stečajni dužnik. Međutim, u spis je dostavljeno izvješće o financijsko-gospodarskom stanju dužnika iz kojeg proizlazi da dužnik nema potraživanja, da nema poslovnih primitaka i izdataka na dan 30. studenog 2017. godine, da obrt ne posluje, ne nabavlja, ne proizvodi i neisporučuje robu te slijedom toga nema primitaka ni izdataka, nema troškova poslovanja niti dužnika. Obrt posjeduje jednu pokretninu i to automobil marke WW CADDY 1.9. SDI, godina proizvodnje 1997. Vozilo je odjavljeno 20. studenog 2015. godine prema potvrdi MUP-a Varaždin. Dužnik nema nekretnina, nema imovinskih prava na tuđim stvarima, nema novčanih, niti nenovčanih tražbina, kao niti novčanih sredstava na računima te nema druge imovine. 

Odredbom čl. 113. st. 1. SZ-a propisano je da ako osobe iz čl. 110. st. 2. toga Zakona ne podnesu prijedlog za otvaranje stečajnog postupka u propisanom roku, sud će im po službenoj dužnosti u slučajevima iz čl. 114. st. 3. toga Zakona naložiti plaćanje predujma za namirenje troškova stečajnog postupka u roku od 8 dana. 

Člankom 110. st. 2. SZ-a propisano je da su prijedlog za otvaranje stečajnog postupka dužni bez odgode, a najkasnije 21 dan od dana nastanka stečajnog razloga podnijeti: osoba ovlaštena za zastupanje dužnika po zakonu; član upravnog odboora dioničkog društva; likvidator; član nadzornog odboora dužnika, ako nema osoba ovlaštenih za zastupanje dužnika po zakonu, ako joj je moglo biti poznato postojanje stečajnog razloga i nepostojanje osoba ovlaštenih za zastupanje po zakonu i član društva s ograničenom odgovornošću ako dužnik nema nadzorni odbor, a nema osoba ovlaštenih za zastupanje dužnika po zakonu ako joj je moglo biti poznato postojanje stečajnog razloga i nepostojanje osoba ovlaštenih za zastupanje po zakonu.  
                 
Imajući u vidu odredbu čl. 6. st. 2. SZ-a, kojom je određena predmnijeva postojanja dužnikove nesposobnosti za plaćanje ako u Očevidniku redoslijeda osnova za plaćanje koji vodi Financijska agencija ima jednu ili više evidentiranih neizvršenih osnova u razdoblju dužem od 60 dana koje je trebalo, na temelju valjanih osnova za plaćanje, bez daljnjeg 

pristanka dužnika naplatiti s bilo kojeg od njegovih računa, sud ocjenjuje da je postojanje stečajnog razloga i obveza podnošenja prijedloga za pokretanje stečajnog postupka za osobu ovlaštenu za zastupanje dužnika po zakonu Juricu Gradečaka postojala istekom razdoblja od 60 dana i on je najkasnije u daljnjem roku od 21 dana bio dužan podnijeti prijedlog za pokretanje stečajnog postupka, što nije učinio.

Stoga joj je sud, primjenom citiranog čl. 113. st. 1. SZ-a, naložio plaćanje predujma troškova u visini propisanoj čl. 114. st. 1. istog Zakona.

Sukladno čl. 113. st. 3. SZ-a sud je odredio da će se, ukoliko osoba ovlaštena za zastupanje dužnika po zakonu ne plati predujam u propisanom roku, navedeni iznos prisilno naplatiti primjenom pravila o prisilnoj naplati novčane kazne u parničnom postupku. Prisilna naplata novčane kazne u parničnom postupku propisana je čl. 10. Zakona o parničnom postupku ("Narodne novine" broj 53/91, 91/92, 112/99, 117/03, 84/08, 123/08, 57/11 i 25/13) te je riješeno kao u točki 2.–4. izreke.

Bjelovar, 12. siječnja 2018.

                             STEČAJNA SUTKINJA 
                                SANJANA ZORINC  



POUKA O PRAVNOM LIJEKU: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl. 19. st. 1. i 2. SZ-a). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl. 12. st. 1. SZ-a). Žalba se podnosi u tri primjerka.
Žalba ne odgađa provedbu rješenja (čl. 19. st. 3. SZ-a).

Rj.
Dna: zakonskom zastupniku dužnika putem e-oglasne ploče
         e- oglasna ploča
Bj. 12.1.2018. 

image1.png




